

###### ROMÂNIA Proiect

**JUDEŢUL MUREŞ** (nu produce efecte juridice)\*

**CONSILIUL LOCAL AL MUNICIPIULUI TÂRGU MUREŞ**

**Iniţiator,**

**PRIMAR,**

**SOÓS ZOLTÁN**

**H O T Ă R Â R E A nr. \_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

**privind participarea Consiliului Local al Municipiului Târgu Mureș la susținerea activității operatorilor aerieni în contextul crizei generate de epidemia de coronavirus „Covid 19”, în cadrul schemei de ajutor de stat elaborată pentru Consiliul Județul Mureș și autorizată de Comisia Europeană prin Decizia nr.5171/2021- Ajutor de stat SA 63319 (2021/N) - România**

***Consiliul Local al Municipiului Târgu Mureş, întrunit în şedinţă ordinară de lucru,***

Văzând Referatul de aprobare nr.84182/260 din 23.11.2021 inițiat de Primarul Municipiului Târgu Mureș, domnul Soós Zoltán, prin Direcţia activităţi social-culturale, patrimoniale şi comerciale, Raportul de specialitate nr.\_\_\_\_\_\_\_\_\_\_/\_\_\_\_\_ .2021 al Direcţiei juridice, contencios administrativ şi administraţie publică locală precum și Raportul Comisiilor de specialitate din cadrul Consiliului Local al Municipiului Târgu Mureş,

**Având în vedere:**

- situația excepțională generată de epidemia de COVID-19, care a produs tulburări grave ale economiei;

- necesitatea relansării traficului aerian spre / de pe Aeroportul Transilvania Târgu Mureş, ca o componentă esențială pentru redresarea economică a municipiului Târgu Mureș, factor de creştere a veniturilor municipalităţii prin majorarea încasărilor din taxele aferente;

- nevoia de relansare a turismului în municipiul Târgu Mureș, prin dezvoltarea fluxurilor turistice (de tip city break si city tour la Târgu Mureș), obiectiv major în cadrul dezvoltării Zonei Metropolitane Târgu Mureş, aflat în strânsă corelare cu reţeaua de transport, inclusiv cel aerian realizat pe / de pe Aeroportul Transilvania Târgu Mureş, precum și nevoia de mobilitate a mediului de afaceri din municipiul Târgu Mureș;

- necesitatea susținerii activității companiilor aeriene care se confruntă cu o lipsă acută de lichidități, suferind pagube importante ca urmare a epidemiei de COVID-19;

- necesitatea adoptării unor măsuri temporare, adecvate, de ajutor de stat pentru a asigura lichiditatea și accesul la finanțare publică a companiilor aeriene, astfel încât acestea să poată să se redreseze odată ce situația actuală este depășită;

- intenţia Consiliului Local al Municipiului Târgu Mureș de a sprijini activitatea companiilor aeriene care operează zboruri spre / de pe Aeroportul Transilvania Târgu Mureş, în contextul crizei sanitare și economice generate de epidemia COVID-19, oferindu-le un mecanism sustenabil de redresare;

- necesitatea subvenționării accesibilității călătoriei aeriene către diferite destinații, prin acordarea de compensații companiilor aeriene, pentru crearea premiselor readucerii cererii la parametrii anului 2019 (anterior epidemiei de COVID-19), astfel încât operatorii aerieni afectați direct să-și poată asigura lichiditățile financiare prin repornirea activității la o capacitate predictibilă;

**Luând în considerare prevederile:**

- Tratatului privind Funcționarea Uniunii Europene (TFUE), art.107, alin.(3), lit.b), potrivit căruia “ pot fi considerate compatibile cu piața internă ajutoarele destinate să promoveze realizarea unui proiect important de interes European comun sau să remedieze perturbări grave ale economiei unui stat membru ”;

- Comunicării Comisiei Europene (2020/C9II/01) „Cadru temporar pentru măsuri de ajutor de stat de sprijinire a economiei în contextul actualei epidemii de COVID-19”, publicată în Jurnalul Oficial al Uniunii Europene din 20 martie 2020, cu modificările și completările ulterioare ;

- Orientărilor privind ajutoarele de stat destinate aeroporturilor și companiilor aeriene (2014/C99/03), precum și pentru modificarea și completarea Legii concurenței nr.21/1996, cu modificările și completările ulterioare,

- Măsurii de ajutor aprobată prin Decizia Comisiei Europene nr.5171/07.07.2021 pentru Caz SA 63319(2021/N) – România Covid 19 - Schema de ajutor de stat pentru susținerea companiilor aeriene care operează zboruri pe Aeroportul Transilvania Târgu Mureș,

**În temeiul prevederilor** art.129 alin.(1), alin.(2), lit.b) și e) coroborate cu cele ale alin.(4), lit.f) şi alin.(9), lit.a), precum şi ale art.139, alin.(1) coroborate cu cele ale art.196, alin.(1), lit.a) din OUG nr.57/2019 privind Codul administrativ, cu modificările și completările ulterioare,

**H o t ă r ă ş t e:**

**Art.1**. Se aprobă participarea Consiliului Local al Municipiului Târgu Mureș la susținerea activității operatorilor aerieni în contextul crizei generate de epidemia de coronavirus „Covid 19”, în cadrul schemei de ajutor de stat elaborată pentru județul Mureș și autorizată de Comisia Europeană prin Decizia nr.5171/07.07.2021 - Ajutor de stat SA 63319(2021/N) - România, conform parametrilor prezentaţi în Anexa nr.1 la prezenta hotărâre.

**Art.2.** Se aprobă proiectul Convenției de colaborare între Consiliul Local al Municipiul Târgu Mureș, în calitate de furnizor de ajutor de stat și R.A. „ Aeroportul Transilvania Târgu Mureș”, în calitate de administrator desemnat al schemei de ajutor de ajutor de stat menţionată la art.1, conform Anexei nr.2 la prezenta hotărâre.

**Art.3. (1)** Se solicită Consiliului Județean Mureș ca în baza prezentei hotărâri, să efectueze demersurile legale pentru modificarea măsurii de ajutor aprobată prin Decizia Comisiei Europene nr.5171/07.07.2021, pentru Caz 63319(2021/N) - România Covid 19 - *Schema de ajutor de stat pentru susținerea companiilor aeriene care operează zboruri pe Aeroportul Transilvania Târgu Mureș.*

**(2)** Schema de ajutor de stat pentru susținerea operatorilor aerieni în contextul crizei economice generate de epidemia de coronavirus “ Covid 19”, modificată, va intra în vigoare după aprobarea ei de Consiliul Local al Municipiului Târgu Mureş, ulterior autorizării de către Comisia Europeană a modificărilor aduse acesteia.

**Art.4.** Se mandatează PrimarulMunicipiului TârguMureș, domnul Soós Zoltán, să semneze în numele și pe seama furnizorului de ajutor de stat – Consiliul Local al Municipiului Târgu Mureș, convenția de colaborare încheiată cu R.A. “Aeroportul Transilvania Târgu Mureș”, precum și toate documentele suport necesare a fi înaintate Consiliului Concurenței și Comisiei Europene.

**Art.5.** Anexele nr.1 şi nr.2 fac parte integrantă din prezenta hotărâre.

**Art.6.** Prezenta hotărâre se comunicăDirecției activităţi social-culturale, patrimoniale şi comerciale, Consiliului Județean Mureș și R.A. „ Aeroportul Transilvania Târgu Mureș”, care răspund de aducerea sa la îndeplinire.

**Art.7**. În conformitate cu prevederile art.252, alin.(1), lit.c) și ale art.255 din O.U.G. nr.57/2019 privind Codul Administrativ, precum și ale art.3, alin.(1) din Legea nr.554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate,**

**Secretarul General al Municipiului Târgu Mureş,**

**Bâta Anca Voichiţa**

\* Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de **art. 129, art. 139** din **O.U.G. nr. 57/2019 privind Codul Administrativ,** cu modificările şi completările ulterioare